Dogtertjie loopmaag | Health24
Posted by: KA | 2013/01/28
My 20 maande oue dogtertjie het Sat oggend opgestaan met n loopmagie. Sy het net 2 los doeke op n dag maar Sondag wou sy glad nie eet nie, nie haar pap (waarvoor sy baie lief is), nie tee bottel, niks vir middag ete of aandete, nie yogart, vrugte of enigiets nie. Sy het net haar middag melk bottel gedrink, water en sap en gisteraand haar bed melk bottel. Sy het geen koors nie. Sy speel normaal. Kou net die dummy of enigiets wat in haar mond kan gaan vreeslik. Die doeke is geel waterig. Is dit diarrhea? Moet ek vir haar iets gee of sal dit self oorgaan? Baie dankie
Ek vermoed dat jou dogtertjie die tipiese simptome van 'toddlers diarrhoea' het. Wat hier belangrik is,is die feit dat sy geen koors het en glad nie siek lyk nie. Hierdie sort diarree word gewoonlik deur fruktose in haar dieet veroorsaak. Fruktose is die natuurlike suiker wat in vrugte gevind word. Dit is belangrik om alle vrugtesappe te vermy en ook enige vrugte vir drie tot vier dae. Daarna kan sy veral appels en piesangs eet maar baie min ander vrugte en geen waatlemoen of spanspek nie.